Source: https://www.zakonypreludi.sk/zz/1957-82
Timestamp: 2020-01-22 01:52:18+00:00
Document Index: 15205637

Matched Legal Cases: ['§ 2', '§ 6', '§ 9', '§ 13', '§ 3', '§ 3', '§ 3', '§ 3', '§ 4', '§ 7']

82/1957 Zb. Zákon o estrádach, artistických produkciách a ľudovej zábave | Aktuálne znenie
82/1957 Zb.
Zákon č. 82/1957 Zb.Zákon o estrádach, artistických produkciách a ľudovej zábave
(v znení č. 130/1990 Zb.)
Organizácie pre činnosť estrádnu a artistickú (§ 2 - § 6)
Usporadúvanie verejných produkcií a podnikov ľudovej zábavy a dozor nad nimi (§ 9 - § 13)
o estrádach, artistických produkciách a ľudovej zábave
Účelom tohto zákona je upraviť organizáciu verejnej estrádnej a artistickej činnosti, ako i usporadúvanie ľudových zábav tak, aby bolo zabezpečené sústavné zvyšovanie ich ideovej a umeleckej úrovne.
Organizácie pre činnosť estrádnu a artistickú
(1) Riadiť a organizovať estrádnu činnosť v kraji prislúcha krajským agentúram zriadeným podľa § 3 zákona č. 81/1957 Zb. o koncertnej a inej hudobnej činnosti; ak zverí rada krajského národného výboru riadenie a organizovanie koncertnej činnosti v kraji krajskému symfonickému orchestru, zriadi ako súčasť niektorého krajského kultúrno-osvetového zariadenia krajskú agentúru na riadenie a organizovanie estrádnej činnosti v kraji.
a) starať sa o ideovú a umeleckú úroveň estrádnej činnosti,
b) napomáhať usporiadateľov verejných produkcií v kraji pri organizovaní estrád,
c) usporadúvať verejné estrádne produkcie v kraji a ponúkať takého produkcie iným usporiadateľom,
d) sprostredkúvať usporiadateľom verejných produkcií vystúpenie estrádnych umelcov, artistov a ich súborov.
Minister školstva a kultúry zriadi po dohode s ministrom predsedom Štátneho úradu plánovacieho a s ministrom financií pre odbor estrád organizáciu, ktorej úlohou bude najmä
a) starať sa o umelecký a ideový rast estrádnych umelcov,
b) napomáhať krajské agentúry pri organizovaní estrád,
c) vytvárať vzorné programy a zabezpečovať ich prednostne pre krajské agentúry,
d) sprostredkúvať krajským agentúram umelcov, ktorých zamestnáva alebo eviduje,
e) usporadúvať verejné produkcie v rozsahu určenom štatútom,
Povereník školstva a kultúry môže po dohode s povereníkom predsedom Slovenského plánovacieho úradu a s povereníkom financií zriadiť na Slovensku pre odbor estrád organizáciu pre plnenie úloh uvedených v § 3 písm. a) až e), alebo môže poveriť jej úlohami niektoré kultúrno-osvetové zariadenie alebo inú organizáciu z odboru svojej pôsobnosti.
(1) Organizácie zriadené podľa §§ 3 a 4 sú právnické osoby. Ich úlohy bližšie vymedzí a ich usporiadanie a spôsob hospodárenia upraví štatút, ktorý vydá, pokiaľ ide o organizáciu zriadenú podľa § 3, Ministerstvo školstva a kultúry po dohode so Štátnym úradom plánovacím, s Ministerstvom financií a s Ústredným výborom odborového zväzu, pokiaľ ide o organizáciu zriadenú podľa § 4, Povereníctvo školstva a kultúry po dohode so Slovenským plánovacím úradom, s Povereníctvom financií a so Slovenským výborom odborového zväzu.
(1) Na organizovanie a vykonávanie činnosti artistickej zriadi minister školstva a kultúry po dohode s ministrom financií z doterajšieho národného podniku Československé cirkusy, varieté a lunaparky organizáciu, ktorej úlohou bude najmä usporadúvanie hodnotných verejných cirkusových produkcií.
(2) Organizácia zriadená podľa odseku 1 je právnická osoba. Jej úlohy bližšie vymedzí a jej usporiadanie a spôsob hospodárenia upraví štatút, ktorý vydá Ministerstvo školstva a kultúry po dohode so Štátnym úradom plánovacím, s Ministerstvom financií a s Ústredným výborom odborového zväzu. Pokiaľ tento zákon alebo štatút neustanovujú inak, platia pre túto organizáciu obdobne predpisy o národných podnikoch s tým, že sa nezapisuje do podnikového registra.
Usporadúvanie verejných produkcií a podnikov ľudovej zábavy a dozor nad nimi
(1) Verejnými produkciami podľa tohto zákona sú verejnosti prístupné vystúpenia estrádnych umelcov a artistov (verejné estrádne produkcie) alebo samostatné vystúpenia artistov (verejné artistické produkcie), pokiaľ nejde o koncertné a iné hudobné produkcie alebo o predstavenia divadelné a filmové. Za verejné artistické produkcie sa považujú i verejnosti prístupné vystúpenia cirkusové a varietné, ako i všetky iné vystúpenia podobnej povahy.
(2) Podnikmi ľudovej zábavy sa rozumejú najmä ľudové slávnosti, tanečné zábavy, lunaparky a pod.
Usporadúvanie verejných produkcií a podnikov ľudovej zábavy povoľujú odbory školstva a kultúry rád okresných národných výborov; usporadúvanie tanečných zábav povoľujú výkonné orgány miestnych národných výborov.
Dozor nad verejnými produkciami a podnikmi ľudovej zábavy vykonávajú odbory školstva a kultúry rád okresných národných výborov, ktoré môžu túto pôsobnosť preniesť na výkonné orgány miestnych národných výborov.
Ministerstvo školstva a kultúry vydá po dohode so zúčastnenými ústrednými úradmi a orgánmi podrobné predpisy na vykonanie tohto zákona, najmä o povoľovaní činnosti artistickej fyzickým osobám, o povoľovaní verejných produkcií a podnikov ľudovej zábavy a o vykonávaní dozoru nad nimi.
a) verejné produkcie a podniky ľudovej zábavy bez vstupného usporadúvané na verejných priestranstvách pri príležitosti štátneho sviatku, dňa 1. mája a vo významných dňoch republiky,
b) verejné produkcie bez vstupného usporadúvané dobrovoľnými organizáciami združenými v Národnom fronte, pokiaľ účinkujúci nedostanú odmenu za výkon,
(2) Ustanovenie § 7 ods. 3 sa nevzťahuje
1. zákon č. 69/1948 Zb. o hudobnej a artistickej ústredni,
2. vyhláška č. 55/1949 Zb. o koordinácii koncertných a artistických produkcií, ako i všetky iné ustanovenia doterajších predpisov o veciach upravených týmto zákonom.
Tento zákon nadobúda účinnosť dňom vyhlásenia; vykonajú ho minister školstva a kultúry po dohode so zúčastnenými členmi vlády.